《顶山寺》
宋代·孔延之

高峰峰顶欲参天，蓄怪储灵远年传。
云岫万重围净土，石门千丈落飞泉。
群居在昔论三益，少别於今已十年。
绕槛穿云似蝴蝶，梦魂何夕不翩翩。

作者简介：（1014—1074）宋临江新淦人，字长源。孔子后裔。仁宗庆历二年进士。知新建、新昌，擢知封州，为广南西路相度宽恤民力，所更置五十五事，弛役二千人。为广南西路转运判官，有善政。神宗熙宁中为荆湖北路转运使。入权管勾三司都理欠凭由司，出知润州，未行卒。平生与周敦颐、曾巩友善。编有《会稽掇英总集》，以精博称。